EkBass/fiwiki-20250220-pages-articles huggingface dataset:
Jim Marshall

James Charles ”Jim” Marshall (29. heinäkuuta 1923 Lontoo – 5. huhtikuuta 2012 Buckinghamshire) oli englantilainen insinööri ja kitaravahvistimistaan tunnetun Marshall Amplification -yhtiön perustaja. Hän kuoli 88-vuotiaana. Marshall syntyi Lontoossa vuonna 1923, ja sairastui jo lapsena tuberkuloosiin minkä, takia hän joutui olemaan sairalaahoidossa suuren osn lapuusvuosistaan 13-vuotiaaksi asti ja hän sai sen vuoksi vapautuksen asepalvelusta. Hänen isänsä ehdotti hänelle luuston vahvistamiseksi steppiä, ja se johdatti Marshallin harrastamaan musiikkia. Hän sotti rumpuja 1930-luvulla, ja alkoi myöhemmin opettamaan niiden soittoa, ja oli laulajana sekä rumpalina. Marshall perusti vuonna 1960 rumpuja myyvän liikken nimellä ”Jim Marshall and Son”. Samaan aikaan hän alkoi valmistamaan insinööri ja muusikko Ken Braunin ja insinööriopiskelija Dudley Cravenin kanssa esimmäisiä prototyyppejä vahvistimista. Hän käytti niissä Fender Bassmania mallina, mutta lisäsi karheutta ja voimakkuutta. Hän ymmärsi että vahvistimille oli kysyntää, koska siihen aikaan ainoat kitaravahvistimet joita Isoon-Britanniasta pystyi ostamaan tuotiin Yhdysvalloista, ja ne olivat kallita, ja Marshallin ensimmäinen vahvistin ”Marshall JTM 45” myytiin loppuun. Vuonna 1963 hän laajensi liikettään kasvaneen kysynnän vuoksi, ja seuraavana vuonna 1964 hän avasi tehtaan jossa valmistettin 20 vahvistinta viikossa. Vuonna 1965 hän teki Rose-Morrisin kanssa, joka alkoi myymään hänen tuotteitaan maailmalaajuisesti. Marshall ei yrittänyt saada vahvistimiinsa musiikillista tarkkuutta tai puhtautta, vaan ankaramman ja raskaamman soundin, ja hän tuli tunnetuksi rock- piireissä nimillä ”The Father of Loud” tai ”The Lord of Loud”. == Lähteet == == Aiheesta muualla == * Luokka:Brittiläiset yritysjohtajat Luokka:Vuonna 1923 syntyneet Luokka:Vuonna 2012 kuolleet
Jason Williams

Jason Williams -nimisiä henkilöitä ovat: * Jason Williams, yhdysvaltalainen baseballpelaaja * Jason Williams, kanadalainen jääkiekkoilija * Jason Williams, yhdysvaltalainen koripalloilija * Jason David Williams, yhdysvaltalainen koripalloilija
Harva (saari)

Harva on Turun saaristoon kuuluva pieni saari Kakskerrassa. Saari on noin neljäsataa metriä pitkä ja sata metriä leveä ja sijaitsee Satavan Erikvallanniemen edustalla. Harvan omistaa Turun NMKY, joka pitää siellä leirikeskusta. NMKY osti saaren vuonna 1925 ja teki siitä Suomen ensimmäisen kiinteän leirikeskuksen. Leirikeskus on käytössä huhtikuusta marraskuulle. ==Lähteet== Luokka:Turun saaret
Perfecto

Perfecto voi tarkoittaa seuraavia: * Perfecto, Salomaa Group -yhtiöryhmään kuuluvaan SEK Publiciin yhdistetty konsultointi- ja valmennustoimisto * Perfecto, oik. Ilja Zalytski (s. 1999), venäläinen Counter-Strike 2 -pelaaja * Martín Perfecto de Cos (1800–1854), meksikolainen kenraali Texasin sodissa.
Jackson Martínez

Jackson Arley Martínez Valencia (s. 3. lokakuuta 1986 Quibdó, Kolumbia) on kolumbialainen jalkapalloilija. Hän edustaa kiinalaista Guangzhou Evergrandea ja on pelipaikaltaan hyökkääjä. == Seurajoukkueura == Martínez teki vuonna 2009 Kolumbian pääsarjan yhden kauden maaliennätyksen 18 osumallaan. Kotimaastaan hän siirtyi meksikolaiseen Jaguares de Chiapasiin. 7\. heinäkuuta 2012 Martínez teki sopimuksen portugalilaisseura Porton kanssa. Hänestä maksettiin 8,8 miljoonan euron siirtokorvaus. 23\. kesäkuuta 2015 uutisoitiin Martínezin siirtyvän espanjalaisseura Atlético Madridiin, joka maksaa pelaajan sopimukseen liitetyn ulosostopykälän 35 miljoonaa euroa.El agente de Jackson confirma a AS su llegada al Atlético AS. Viitattu 24.6.2015. Jackson Martínez: "Es un hecho, soy jugador del Atlético" Marca. Viitattu 27.6.2015. 1\. heinäkuuta 2015 Porto vahvisti pelaajan siirtymisen madridilaisseuraan.El Oporto comunica oficialmente la salida de Jackson Marca. Viitattu 1.7.2015. == Lähteet == == Aiheesta muualla == * Jackson Martínezin tilastot National Football Teams -sivustolla Luokka:Kolumbialaiset jalkapalloilijat Luokka:Vuonna 1986 syntyneet Luokka:Elävät henkilöt
Solvent Yellow 56

Solvent Yellow 56 on synteettinen vihreänkeltainen atsoväri, joka on jauheena punaisenkeltaista. Sen EINECS-numero on 219-616-8. Se muistuttaa rakenteeltaan aniliinikeltaista sekä Solvent Yellow 124-väriä, jota käytetään polttoainevärina EU:n alueella. == Käyttö == Sitä käytetään värjäämään hiilivetyliuottimia, öljyjä, rasvoja ja vahoja. Pyrotekniikassa sen avulla saadaan keltaista savua. == Aiheesta muualla == *PubChem: Solvent Yellow 56 *ChemBlink: Solvent Yellow 56 Luokka:Atsovärit
Manfred Trenz

Manfred Trenz (s. 29. marraskuuta 1965 Saarbrücken) on saksalainen videopelikehittäjä. Trenz on ollut kehittämässä muun muassa Turrican- pelisarjaa ja The Great Giana Sisters -peliä. Trenz ohjelmoi lisäksi Commodore 64 -version R-Typestä. Trenz tekee pelejä omistamalleen Denaris Entertainment Software -yhtiölle. == Pelejä == Luettelo peleistä, joiden kehitystyössä Trenz on ollut mukana: *The Great Giana Sisters (1987) (Commodore 64) *R-Type (1988) (Commodore 64) *Katakis (1988) (Commodore 64) *Turrican (1990) (Commodore 64, Amiga) *Turrican II: The Final Fight (1991) (Commodore 64, Amiga) *Enforcer: Fullmetal Megablaster (1992) (Commodore 64) *Super Turrican (1992) (NES) *Rendering Ranger (1995) (SNES) *Turrican 3D (ei julkaistu) (Windows) *Micro Machines V3 (2000) (Game Boy Color) *Katakis 3D (ei julkaistu) (Game Boy Color) *CT Special Forces (2002) (PlayStation) *Moorhuhn Kart (2003) (PlayStation) *RTL Ski Jump 2004 (2004) (matkapuhelimille) *Meine Tierpension (2005) (Game Boy Advance, Nintendo DS) *Dragon's Rock - Drachenfels (2006) (Game Boy Advance) *Crazy Frog Racer (2006) (Game Boy Advance) *Meine Tierarztpraxis (2006) (Game Boy Advance, Nintendo DS) *Pferd & Pony - Mein Gestüt (2006) (Game Boy Advance, Nintendo DS) *Meine Tierpension 2 (2007) (Nintendo DS) *WinneToons - Die Legende vom Schatz im Silbersee (2007) (Nintendo DS) *Meine Tierarztpraxis - Einsatz auf dem Land (2007) (Nintendo DS) *Germany's Next Topmodel (2008) (Nintendo DS) *Ankh (2008) (Nintendo DS) *Wickie und die Starken Männer (2009) (Nintendo DS) *Mein Gestüt: Ein leben für die Pferde (2009) (Nintendo DS) *Giana Sisters DS (2009) (Nintendo DS) == Lähteet == == Aiheesta muualla == * Profiili MobyGamesissä * The Manfred Trenz Fanpage * Denaris Entertainment Software * Manfred Trenzin haastattelu * Luokka:Vuonna 1965 syntyneet Luokka:Videopelisuunnittelijat Luokka:Saksalaiset henkilöt Luokka:Elävät henkilöt
Senni ja Savon sulttaani

Senni ja Savon sulttaani on Matti Oraviston ohjaama elokuva vuodelta 1953 ja hänen toinen ohjaustyönsä. Toivo Kauppinen eli nimimerkki Topias teki siihen käsikirjoituksen oman näytelmänsä pohjalta. Elokuvan tapahtumat sijoittuvat savolaiseen kirkonkylään, jossa kohtaavat hersyvä elämänilo ja muun maailman sivistys.Arto Pajukallio, Elokuvat, Helsingin Sanomat 10.7.2012, sivu B 11 Näytelmän lyhyyttä paikattiin elokuvassa tanssikohtauksilla ja Kipparikvartetin laulunumerolla. Taustaa, viitattu 10.7.2012 ==Arviot== Aikalaiskriitikoilta tuli pääasiassa kiitosta. Hiukan jäätiin miettimään miljöökuvausta. Olavi Veistäjä kuitenkin totesi, että ”tyhjää touhua koko juttu, alusta loppuun saakka”. Lehdistöarviot, viitattu 10.7.2012 Eräs myöhempi kriitikko liittää elokuvan suomalaiseen rillumareiperinteeseen, jossa pilkataan nousukasmaista ”kyldyyriä”. Hän pitää elokuvaa niin tolkuttoman typeränä ja tahattoman koomisena, että siitä on suorastaan pakko pitää.AL: Senni ja Savon sulttaani, Päivän elokuvia, Tv-maailma, 27/2012 sivu 17 ==Näyttelijät== ==Lähteet== Luokka:Vuoden 1953 suomalaiset elokuvat Luokka:Suomalaiset komediaelokuvat Luokka:Suomalaiset näytelmiin perustuvat elokuvat Luokka:Suomalaiset mustavalkoelokuvat Luokka:Matti Oraviston ohjaamat elokuvat
Foster

Foster voi tarkoittaa seuraavia: == Henkilöitä == * Al Foster (s. 1944), yhdysvaltalainen jazzrumpali * Alan Dean Foster (s. 1946), yhdysvaltalainen tieteiskirjailija * Arian Foster (s. 1986), yhdysvaltalainen amerikkalaisen jalkapallon pelaaja * Arlene Foster (s. 1970), pohjoisirlantilainen poliitikko * Ben Foster (s. 1983), englantilainen jalkapallomaalivahti * Ben Foster (s. 1980), yhdysvaltalainen näyttelijä * Blake Foster (s. 1985), yhdysvaltalainen näyttelijä * Bob Foster (1938–2015), yhdysvaltalainen nyrkkeilijä * Brendan Foster (s. 1948), englantilainen kestävyysjuoksija * Brigitte Foster-Hylton (s. 1974), jamaikalainen pika-aitajuoksija * Brooklyn Lyons-Foster (s. 2000), englantilainen jalkapalloilija * Charles Foster (1828–1904), yhdysvaltalainen poliitikko, ministeri ja kuvernööri * Craig Foster (s. 1991), jamaikalainen jalkapalloilija * Dave Foster, yhdysvaltalainen rumpali * David Foster (s. 1949), kanadalainen muusikko, musiikkituottaja, säveltäjä ja sovittaja * Diane Foster (1928–1999), kanadalainen pikajuoksija * Glenn Foster (s. 1963), yhdysvaltalainen näyttelijä * Gloria Foster (1933–2001), yhdysvaltalainen näyttelijä * Greg Foster (1958–2023), yhdysvaltalainen aitajuoksija * Hal Foster (1892–1982), kanadalais-yhdysvaltalainen sarjakuvapiirtäjä * Jodie Foster (s. 1962), yhdysvaltalainen näyttelijä ja ohjaaja * Joe Foster (s. 1976), australialainen pornonäyttelijä * John W. Foster (1836–1917), yhdysvaltalainen kenraali ja diplomaatti * Kurtis Foster (s. 1981), kanadalainen jääkiekkoilija * Melvin Foster (s. 1971), yhdysvaltalainen nyrkkeilijä * Norman Foster (s. 1935), brittiläinen arkkitehti ja suunnittelija * Sara Foster (s. 1981), kanadalais-yhdysvaltalainen malli ja näyttelijä * Steve Foster (s. 1957), englantilainen jalkapalloilija * Susan Leigh Foster, yhdysvaltalainen professori ja tanssin tutkija * T. J. Foster (s. 1992), kanadalainen jääkiekkoilija * Vince Foster (1945–1993), yhdysvaltalainen lakimies, presidentti Bill Clintonin varaneuvonantaja * William Z. Foster (1881–1961), yhdysvaltalainen kommunistipoliitikko === Kuvitteellisia henkilöitä === * Frances Foster, Craig McCrackenin piirrossarjassa Foster's Home for Imaginary Friends * Gemma Foster, päähenkilö brittiläisessä draamasarjassa Doctor Foster * Stef Adams Foster, poliisi televisiosarjassa The Fosters == Paikkoja == * Foster, kunta Rhode Islandissa, Yhdysvalloissa * Foster, kunta Oklahomassa, Yhdysvalloissa * Foster, kunta Wisconsinissa, Yhdysvalloissa * Foster, kylä Missourissa, Yhdysvalloissa * Foster, kylä Nebraskassa, Yhdysvalloissa * Foster, kunnallishallinnoton alue Wisconsinissa, Yhdysvalloissa * Foster, kunnallishallinnoton alue Indianassa, Yhdysvalloissa * Foster, kunnallishallinnoton alue Kentuckyssä, Yhdysvalloissa * Foster, kunnallishallinnoton alue Minnesotassa, Yhdysvalloissa * Foster, kunnallishallinnoton alue Oregonissa, Yhdysvalloissa * Foster City, kaupunki Kaliforniassa, Yhdysvalloissa * Foster, kunta Victoriassa, Australiassa * Foster, kylä Quebecissä, nykyisin osa Broke Laken kuntaa == Muita merkityksiä == * Foster the People, yhdysvaltalainen indiepop-yhtye
Deacon

Deacon on muun muassa seuraavien henkilöiden sukunimi: * Adam Deacon (s. 1983), englantilainen näyttelijä ja rap-artisti * Amos Deacon (1904–1982), yhdysvaltalainen maahockeypelaaja * Hilary Deacon (1936–2010), eteläafrikkalainen arkeologi ja professori * John Deacon (s. 1951), brittiläinen basisti * Maxwell Deacon (1910–1970), kanadalainen jääkiekkoilija
Wei

Wei voi tarkoittaa seuraavia: * Wei-kuningaskunta, kuningaskunta Kiinassa Kolmen kuningaskunnan kaudella 220–265 * Pohjoinen Wei-dynastia, Pohjois- Kiinaa 386–534 hallinnut dynastia * Läntinen Wei-dynastia, osaa Pohjois- Kiinasta 535–556 hallinnut dynastia * Itäinen Wei-dynastia, osaa Pohjois- Kiinasta 534–550 hallinnut dynastia * Wei, kuningaskunta Kiinassa 403–225 eaa. * Wei, osin itsenäinen valtio Kiinan Zhou-dynastian aikana * Weijoki, Keltaisenjoen sivujoki Kiinassa * Wei, Epsilon Scorpii, tähti Skorpionin tähdistössä * Wei, kiinalainen tähtikuvio * Wei, korealainen poikayhtye * Henkilöitä: ** Hsieh Su-wei (s. 1986), taiwanilainen tennispelaaja ** Lee Chong Wei (s. 1982), malesialainen sulkapalloilija ** Liu Wei (s. 1969), kiinalainen pöytätennispelaaja ** Pang Wei (s. 1986), kiinalainen pistooliampuja ** Wei Jianhua (s. 1979), kiinalainen keihäänheittäjä ** Wei Jingsheng (s. 1950), kiinalainen demokratia-aktivisti ** Wei Ning (s. 1982), kiinalainen haulikkoampuja ** Wei Wei (s. 1963), kiinalainen laulaja, lauluntekijä ja näyttelijä ** Wei Yi (s. 1999), kiinalainen shakin suurmestari ** Yang Wei (s. 1980), kiinalainen telinevoimisterlija ** Zhao Wei (s. 1976), kiinalainen näyttelijä
Freema Agyeman

Freema Agyeman (oikealta nimeltään Frema Agyeman, s. 20. maaliskuuta 1979 Lontoo, Yhdistynyt kuningaskunta) on englantilainen näyttelijä. Agyeman tunnetaan erityisesti roolistaan Doctor Who -televisiosarjassa, jossa hän näytteli Tohtorin kumppania Martha Jonesia vuosina 2006–2008. Agyeman esitti Jonesia myös Doctor Whon spin-off-sarjassa Torchwood. Sarjassa Kova laki: Lontoo () hän näytteli asianajaja Alesha Phillipsiä. Agyemanin oikea etunimi on Frema, mutta hän käyttää taiteilijanimeä Freema, sillä ennen sen käyttöön siirtymistä muilla oli vaikeuksia lausua hänen oikeaa etunimeään ja sukunimeen yhdistettynä ongelmia ilmeni liikaa. Agyemanin äiti on iranilainen ja isä ghanalainen. He erosivat hänen nuoruudessaan. Agyemanilla on veli nimeltä Dominic ja vanhempi sisar nimeltä Leila. Leilalla on lakitutkinto, ja hän antoi sisarelleen apua ja taustatietoja, kun tämä valmistautui asianajaja Phillipsin rooliin televisiosarjassa Kova laki: Lontoo. Agyemanin ura televisionäyttelijänä alkoi saippuasarjassa Crossroads vuonna 2003. Siinä hän esitti kokkiharjoittelija Lola Wisea, jolla oli miestennielijän elkeet. Sarjan tekeminen kuitenkin päättyi vain joitakin kuukausia sen jälkeen, kun Agyeman oli liittynyt sen näyttelijäkaartiin. Kun Britannian saippuasarjapalkinnot jaettiin 2003, Agyeman oli roolinsa lyhytaikaisuudesta huolimatta ehdolla kategorioissa ”paras tulokas” ja ”seksikkäin nainen”. Crossroadsin päättymisen jälkeen Agyeman esiintyi mainoksissa ja pienissä rooleissa televisiossa, kuten esimerkiksi Kymppikerhossa ja sarjojen Sairaalaelämää ja Holby Cityn sairaala crossover-jaksossa. Uuden Doctor Whon toisen kauden lopussa Agyeman näytteli Torchwood-instituutin työntekijää Adeola Oshodia. Roolisuoritus teki tuottajiin vaikutuksen, ja hän sai lopulta koe-esiintymisen kautta roolin Tohtorin kumppanina, Martha Jonesina, kun Billie Piper lähti sarjasta. Agyemanin saadessa kutsun koe-esiintymiseen hänen annettiin ymmärtää olevansa ehdolla spin-off-sarja Torchwoodin näyttelijäksi. Martha Jones osoittautui suosituksi hahmoksi Doctor Whon kolmannella tuotantokaudella. Sarjassa Jonesin ja aiemmin nähdyn Adeola Oshodin yhdennäköisyys selitettiin sillä, että he olivat serkuksia. Kolmannen kauden jälkeen Agyeman esitti Martha Jonesia kolmessa Torchwoodin jaksossa ja viidessä Doctor Whon neljännen kauden jaksossa. Sinkkuelämää-sarjan esiosassa Carrien päiväkirjat Agyeman näytteli Larissaa 2013–2014. Hänen roolihahmonsa antaa opastusta nuorelle Carrielle tämän tullessa New Yorkiin. Agyeman esitti Amanita "Neets" Caplania Netflixin scifisarjassa Sense8. == Lähteet == Luokka:Englantilaiset näyttelijät Luokka:Vuonna 1979 syntyneet Luokka:Elävät henkilöt
Mäkilä

Mäkilä on suomalainen sukunimi. Nimi muistuttaa paljon sekä sisällöltään että synnyltään sitä paljon yleisempää nimeä Mäkelä, ja vanhoista asiakirjoista onkin välillä vaikeaa päätellä, kumpaa näistä nimistä tarkoitetaan. Vastaavaa e:n ja i:n vaihtelua esiintyy esim. nimien Nummela ja Nummila tapauksessa. Mäkilöitä asuu varsinkin Rauman seudulla.Pirjo Mikkonen, Sirkka Paikkala: Sukunimet, uudistettu laitos vuodelta 2000, s. 381 Tunnettuja nimenkantajia: ==Sukunimi== * Antti Mäkilä (s. 1989), jääkiekkoilija * Asko Mäkilä (1944–2012), jalkapalloilija * Eino Mäkilä (1915–1981), insinööri ja yritysjohtaja, teollisuusneuvos * Eino Mäkilä (1929–2013), hammaslääkäri, professori * Elli Mäkilä (ent. Juuso, s. 1978), median ja mainonnan asiantuntija, toimittaja * Jali Mäkilä (s. 1965), kilpapurjehtija * Jarmo Mäkilä (s. 1952), taidemaalari * Jussi Mäkilä (s. 1974), pyöräsuunnistaja, maailmanmestari * Otto Mäkilä (1904–1955), taidemaalari * Petri Mäkilä (s. 1967 tai 1968), helluntailainen pastori, toimittaja ja kirjailija * Rauha Mäkilä (s. 1980), kuvataiteilija * Sasha Mäkilä (s. 1973), kapellimestari * Ville Mäkilä (s. 1990), jalkapalloilija ===Kuvitteellisia henkilöitä=== * Mäkilä, saita talousaliupseeri romaanissa Tuntematon sotilas ==Muita== * Mäkilän traktorimuseo, museo Somerolla * Mäkilän saha, sahateollisuusyritys Yläneellä Pöytyällä ==Katso myös== * Mäkelä ==Lähteet== Luokka:Luettelot henkilöistä sukunimen mukaan
Atlas Copco

Atlas Copco AB on ruotsalainen teollisuuskonserni, joka on erikoistunut paineilmaa käyttävien työkalujen ja muiden pneumatiikkaan perustuvien laitteiden kehittämiseen ja valmistukseen. Vuonna 2018 Atlas Copcolla oli noin 34 000 työntekijää yli 180 maassa, ja konsernin liikevaihto oli noin yhdeksän miljardia euroa. == Liiketoiminta == Atlas Copco oli vuonna 2018 jaettu neljään liiketoiminta-alueeseen: kompressoritekniikkaan, rakennustekniikkaan, teollisuustekniikkaan ja tyhjiötekniikkaan. Konsernin suurimmat asiakaskunnat ovat valmistava teollisuus, prosessiteollisuus ja elektroniikkateollisuus. Arvioiden mukaan esimerkiksi suurin osa maailman autoista on koottu käyttäen Atlas Copcon työkaluja ja peräti puolet maailmalla pantavasta oluesta on tuotettu käyttämällä yhtiön kompressoreita. == Historia == Atlas Copcon alku ajoittuu vuoteen 1873, jolloin ruotsalainen Atlas-yhtiö perustettiin valmistamaan rautateiden tarvitsemia laitteita. Perustajilla oli vaikeuksista huolimatta vahva usko tulevaisuuteen, ja uusi yhtiö näki päivänvalon 1890 Nya AB Atlas -nimisenä. Vuonna 1917 Nya AB Atlas sulautettiin M. Wallenbergien AB Diesel Motorer -yhtiöön, jonka tehtävänä oli kehittää dieselkoneita. Uusi yhtiö sai nimekseen AB Atlas Diesel. Toisen maailmansodan aikana AB Atlas Diesel toi markkinoille uuden kallionporausmenetelmän, jota kutsuttiin ”ruotsalaiseksi menetelmäksi” eli ”mies ja paineilmapora”. Järjestelmä oli menestys ja se johti yhtiön voimakkaaseen laajentumiseen. Vuonna 1948 AB Atlas Diesel lopetti dieselien tuotannon ja yhtiö erikoistui paineilma-alueelle. Yhtiön nimi muuttui vuonna 1956 Atlas Copcoksi; Copco on lyhenne konsernin silloisen belgialaisen tytäryhtiön nimestä: Compagnie Pneumatique Commerciale. Atlas Copco eriytti kaivos- ja louhintatekniikan liiketoiminta-alueen kesäkuussa 2018 Epiroc-yhtiöksi, joka listattiin samalla myös Tukholman pörssiin. == Toimitusjohtajat == # 1873—1887: Eduard Fränckel # 1887—1909: Oscar Lamm # 1909—1940: Gunnar Jacobsson # 1940—1957: Walter Wehtje # 1957—1970: Kurt-Allan Belfrage # 1970—1975: Erik Johnsson # 1975—1991: Tom Wachtmeister # 1991—1997: Michael Treschow # 1997—2002: Giulio Mazzalupi # 2002—2009: Gunnar Brock # 2009— 2017: Ronnie Leten # 2017—: Mats Rahmström == Lähteet == == Aiheesta muualla == * Atlas Copcon kansainvälinen sivusto * Atlas Copco -konsernisivusto Luokka:OMX Stockholm 30 -indeksi Luokka:Ruotsalaiset teollisuusyritykset Luokka:Ruotsalaiset pörssiyhtiöt Luokka:OMX Nordic 40 -indeksi Luokka:Wallenberg-sukuun liittyvät yritykset
Cosme Marrodán y Rubio

Cosme Marrodán y Rubio (27. syyskuuta 1802 – 13. helmikuuta 1888) oli espanjalainen roomalaiskatolinen piispa. Hänet valittiin 23. syyskuuta ja vahvistettiin 21. joulukuuta 1857 Tarazonan hiippakunnan johtoon. Piispaksi vihkiminen seurasi 21. maaliskuuta 1858. Pääkonsekraattorina toimi Severo Leonardo Andriani Escofet, jota avustivat Pedro José Zarandia y Endara ja Cipriano Juárez y Berzosa.Catholic-Hierarchy.org: Bishop Cosme Marrodán y Rubio Marrodán y Rubio osallistui Vatikaanin toiseen kirkolliskokoukseen. Hän toimi Tarazonan piispana, kunnes kuoli 85-vuotiaana virassa. == Lähteet == Luokka:Espanjalaiset papit Luokka:Katoliset piispat Luokka:Vuonna 1802 syntyneet Luokka:Vuonna 1888 kuolleet
Buenaventura Rizo Patrón

Buenaventura Rizo Patrón (4. lokakuuta 1811 Catamarca – 13. marraskuuta 1884) oli argentiinalainen roomalaiskatolinen piispa. Hänestä tuli fransiskaanien jäsen 22. marraskuuta 1830. Hänet vihittiin diakoniksi 9. elokuuta 1833 ja papiksi seuraavana päivänä. Hän sai 13. heinäkuuta 1860 nimityksen Saltan hiippakunnan johtoon, ja hänet asetettiin sen piispan virkaan 7. heinäkuuta 1861. Rizo Patrónin konsekroi piispaksi 7. huhtikuuta 1861 José Vicente Ramírez de Arellano. Hän osallistui Vatikaanin toiseen kirkolliskokoukseen ja johti hiippakuntaansa, kunnes kuoli 73-vuotiaana virassa. == Lähteet == Luokka:Argentiinalaiset papit Luokka:Katoliset piispat Luokka:Vuonna 1811 syntyneet Luokka:Vuonna 1884 kuolleet
Suomen teologinen opisto

Suomen teologinen opisto on Suomen Vapaakirkon ylläpitämä kansanopisto, joka tarjoaa teologista opetusta kristityille yli kirkkokuntarajojen. Opisto toimi Santalassa Hangossa, kunnes yhdistyi Hämeenlinnassa toimineen Vapaakirkkokeskuksen kanssa ja siirtyi Tampereen Sairaalankadulle Teopolikselle 2016. Teologisen seminaarin koulutustarjontaan kuuluivat lukuvuonna 2016–2017 yksivuotinen teologinen perustutkinto, kaksivuotiset seurakuntatyön ja lähetystyön tutkinnot, kolmivuotinen nuorisotyön tutkinto ja nelivuotinen pastoritutkinto. Opiston koulutustarjontaan kuuluvat myös Hope- raamattukoulu ja monimuotokoulutus sekä erilaiset tapahtumat ja kurssit. Vuosien saatossa on ollut monia muitakin koulutuslinjoja. Opiskelijoita on Suomen lisäksi myös ulkomailta. == Opiston historia == Lokakuussa 1946 perustetusta Santalan kristillisestä kansanopistosta tuli nopeasti Suomen Vapaakirkon työntekijäkoulutuksen keskus. 1960-luvun alussa työntekijäkoulutus siirtyi Helsinkiin, mutta palasi Santalaan vuosikymmenen lopulla. Yleis-, kieli- ja seurakuntalinjat toimivat Hangossa 1960-luvullakin. Uusi päärakennus valmistui 1971 ja lyhytkurssitoiminta aloitettiin samoihin aikoihin. 1980-luvun vaihteessa nuorisotyön ja lähetystyön tutkinnot yksilöitiin kaksivuotisiksi ja pastoritutkinto kolmivuotiseksi tutkinnoksi. Vuosina 1985–2005 oppilaitos toimi nimellä Hankoniemen kristillinen opisto ja sen jälkeen se on toiminut nimellä Suomen teologinen opistoLukupaketti: Santala 70 vuotta — Muistoja opiston vuosikymmeniltä; Suomen Viikkolehti 19.7.2016. == Opiston johto == Suomen teologisen opiston rehtorina toimi vuosina 2005–2016 Simo Lintinen. Hänen jälkeensä rehtorina toimii Timo Lehikoinen. == Lähteet == == Aiheesta muualla == * Suomen teologisen opiston kotisivut Opiston historia: * Pentti Rantanen: Santalan kartanon merkitys Suomen Vapaakirkolle 1923–1946; Suomen ja Skandinavian kirkkohistorian pro gradu-tutkielma; Helsingin yliopisto 2016 * Väinö A. Hyvönen, Pirkko Mäkelä, Eija ja Seppo Rytkönen: Santalan salmet, saaret ja mantereet; 1988; ISBN 951-9940-5-X. Luokka:Suomen kristilliset kansanopistot Luokka:Suomen Vapaakirkko Luokka:Uskonto Tampereella Luokka:Hangon oppilaitokset Luokka:Tampereen oppilaitokset
Harold Stamper

Harold Jack Stamper (6. lokakuuta 1889 Stockton-on-Tees - tammikuu 1939 Durham) oli englantilainen jalkapalloilija, pelipaikaltaan puolustaja. Hän pelasi seuratasolla Stockton FC:ssä. Stamper oli mukana Ison-Britannian kultaa voittaneessa joukkueessa Tukholman olympialaisissa 1912, joissa hän pelasi yhden ottelun. Hänen pelaamansa välierä Suomea vastaan oli Stamperin uran ainoa maaottelu. == Lähteet == * Stamperin profiili sports-reference.com -sivustolla Luokka:Englantilaiset jalkapalloilijat Luokka:Brittiläiset olympiavoittajat Luokka:Vuonna 1889 syntyneet Luokka:Vuonna 1939 kuolleet
Edgar Adams

Edgar H. Adams (7. huhtikuuta 1868 Pennsylvania – 5. toukokuuta 1940 Bayville, New York) oli yhdysvaltalainen uimahyppääjä, uimari ja olympiamitalisti. Hänen seuransa oli newyorkilainen NYAC. Adams kilpaili St. Louisin olympialaisissa 1904 neljällä uintimatkalla. Hän ei päässyt maaliin saakka mailin vapaauinnissa, mutta sijoittui neljänneksi 220 sekä 880 jaardin vapaauintimatkoilla että 4 × 50 jaardin vapaauintiviestissä. Adams voitti kisoissa hopeaa uimahyppyjen pituussukelluskisasta. == Lähteet == * Adamsin profiili sports-reference.com -sivustolla Luokka:Yhdysvaltalaiset uimahyppääjät Luokka:Yhdysvaltalaiset uimarit Luokka:Yhdysvaltalaiset olympiamitalistit Luokka:Vuonna 1868 syntyneet Luokka:Vuonna 1940 kuolleet
Heltta (eläimet)

Heltta tarkoittaa eläimen kaulalla roikkuvia ruumiinosia tai laajemmin mitä tahansa löysiä ihopoimuja. Muiden muassa kanoilla ja kalkkunoilla on heltat. Useimpien lajien heltoilla korostetaan sukupuolten eroja mutta niiden avulla voidaan myös poistaa lämpöä. Jotkin matelijat, kuten Polychrotidae-suvun lajit, kykenevät laajentamaan ja supistamaan muusta ruumiistaan väriltään eroavaa helttaansa. Koiraalla on suurempi heltta kuin naaraalla, ja se käyttää sitä näyttääkseen suuremmalta ja pelotellakseen kilpailijoitaan. Joskus puhutaan virheellisesti, että naudoilla ja monilla muillakin eläinlajilla olisi heltta. Kyse on kuitenkin ihopoimuista, jotka lämpimissä oloissa elävillä eläinlajeilla ovat suurempia kuin kylmien olojen eläimillä. Mitä laajempi pinta-ala, sitä tehokkaammin lämpöä voidaan poistaa. Naudan kaulan ihopoimulla on myös oma nimensä, helluvainen. Trooppisten alueiden eläimillä on yleisesti myös suuret korvat. Joillakin lajeilla, kuten ihmisellä ja hevosella, ei luontaisesti ole ihopoimuja. Sellainen voi kuitenkin syntyä, kun ikääntyneen yksilön kaulan lihakset surkastuvat, ihonalainen rasvakerros ohenee ja joustokykynsä menettänyt iho jää roikkumaan. Luokka:Eläinten anatomia
Georges Monier

Georges Monier (18. helmikuuta 1892 Anderlecht - 5\. lokakuuta 1989 Anderlecht) oli belgialainen säveltäjä. Monier voitti Antwerpenin olympialaisissa 1920 kultaa musiikkikilpailusta sävellyksellään Olympic. Hän oli yksi taidelehti 7 Artsin perustajista ja johti sen musiikkiosiota. == Lähteet == * === Viitteet === Luokka:Belgialaiset säveltäjät Luokka:Belgialaiset olympiavoittajat Luokka:Vuonna 1892 syntyneet Luokka:Vuonna 1989 kuolleet
Taksvärkkiliike

Taksvärkkiliike on nuorison, varsinkin koululaisten, hyväntekeväisyysliike, joka sai alkunsa Ruotsissa vuonna 1961. "Taksvärkki-päivänä" keräykseen osallistuvat koululaiset työskentelevät päivän ajan koulun ulkopuolella ja lahjoittavat työnsä tuoton keräykselle. == Taksvärkkiliike ja keräystoiminta == Taksvärkkiliike sai alkunsa Ruotsissa vuonna 1961, kun opiskelijat halusivat kunnioittaa lento-onnettomuudessa menehtyneen YK:n pääsihteeri Dag Hammarskjöldin muistoa. Rauhan rakentajana ja maailmanlaajuisen yhteisvastuun puolestapuhujana tunnetun Hammarskjöldin muistoksi perustettiin keräys, ”en dag för Dag” (suom. päivä Dagia varten). Pian Taksvärkki levisi myös muihin Pohjoismaihin. Suomessa nimi otettiin päivätöiden historiasta. Suomeen keräys ennätti vuonna 1967, jolloin koululais- ja opiskelijajärjestöt keräsivät rahaa Peruun. Ensimmäisen kolmen vuoden aikana keräystä olivat järjestämässä koululaiset ja opiskelijat, sen jälkeen mukaan tulivat järjestöt, muun muassa eri opiskelija-, palkansaaja- ja kirkon nuorisotyön järjestöt. 1970- ja 1980-luvulla Taksvärkkikeräyksiä järjestettiin muutaman vuoden välein, mutta 1990-luvun puolivälistä lähtien keräys on järjestetty vuosittain ja siitä on tullutkin jokavuotinen perinne suuressa osassa Suomen kouluja. Taksvärkki ry perustettiin vuonna 1989 jatkamaan Taksvärkkitoimikuntien työtä. Kehitysyhteistyön pitkäjänteisyyden säilyttämiseksi järjestölle perustettiin pysyvä toimisto vakinaisine henkilökuntineen. Tällä hetkellä Taksvärkki ry:ssä työskentelee kuusi palkattua työntekijää. == Lähteet == == Aiheesta muualla == * Taksvärkki ry Luokka:Hyväntekeväisyys
Kvassiakasvit

Kvassiakasvit (Simaroubaceae)ONKI-ontologiapalvelu, Kassu (suomenkieliset nimet) on kaksisirkkaisten kukkivien kasvien heimo. Heimon lajit ovat lähinnä trooppisen ilmastovyöhykkeen pensaita ja puita. == Tuntomerkit == Kaikki kvassiakasvit ovat puuvartisia, pieniä tai keskisuuria puita tai pensaita. Kukat ovat yleensä pieniä, alle senttimetrin halkaisijaltaan ja kasvavat usein suurissa kukinnoissa. Heimon kasvit ovat yksikotisia; kukat ovat lajista riippuen yksi- tai kaksineuvoisia. Kukissa on verho- ja terälehtiä yleensä 4–6, joillain lajeilla tosin 3 tai 8. Hedelmä on tyypiltään lohkohedelmä, joskin sen osat voivat olla luumarjamaisia.Flora of China: Simaroubaceae == Levinneisyys == Heimon kasvit ovat enimmäkseen trooppisia ja subtrooppisia, joskin jotkut lajit, tunnetuimpana jumaltenpuu, ovat lauhkean vyöhykkeen kasveja. Lajeja tunnetaan kaikilta mantereilta, paitsi Etelämantereelta. == Luokittelu == Sukuja tunnetaan määritelmästä riippuen 19–22 ja lajeja noin 110. === Suvut === * Ailanthus – jumaltenpuut * Amaroria * Brucea – pirskomarjat * Castela * Eurycoma * Gymnostemon * Hannoa * Laumoniera * Leitneria * Nothospondias * Odyendea * Perriera * Picrasma – karvaskvassiat * Picrolemma * Pierreodendron * Pleiokirkia * Quassia – surinaminkvassiat * Simaba * Simarouba – kvassiat * Soulamea == Käyttö == Monia heimon lajeja käytetään koristekasveina. Lisäksi joitakin jumaltenpuita (Ailanthus) käytetään lääkekasveina.World Agroforestry Centre: Tree Database == Kuvia == Image:Eurycoma_longifolia_1.jpg|Eurycoma longifolia Image:Ailanthus altissima Arg.jpg|Haisujumaltenpuu eli jumaltenpuu (Ailanthus altissima) Image:Simarouba_tulae.jpg|Simarouba tulae -kvassialaji Image:2016 Singapur, Ogrody botaniczne (047).jpg|Surinaminkvassia (Quassia amara) == Lähteet == * Luokka:Kasviheimot
Béla Las-Torres

Béla von Las-Torres (20. huhtikuuta 1890 Budapest - 13\. lokakuuta 1915 Castelnuovo, Italia) oli unkarilainen uimari ja olympiamitalisti. Hän edusti uransa aikana kahta eri budapestilaisseuraa, BEACia ja MTK:ta. Las-Torres pääsi vuoden 1908 olympialaisissa välieriin saakka 400 metrin vapaauinnissa ja oli mukana maansa hopeaa voittaneessa 4 × 200 metrin viestijoukkueessa. Hän ui viestissä myös Tukholman olympiakisoissa 1912, joissa Unkari putosi alkuerissä. Las-Torres sijoittui Tukholman kisoissa viidenneksi 400 metrin vapaauinnissa ja pääsi 1 500 metrillä finaaliin, jossa hän joutui kuitenkin keskeyttämään. == Lähteet == * Las-Torresin profiili sports-reference.com -sivustolla Luokka:Unkarilaiset uimarit Luokka:Unkarilaiset olympiamitalistit Luokka:Unkarilaiset ensimmäisessä maailmansodassa kaatuneet Luokka:Vuonna 1890 syntyneet Luokka:Vuonna 1915 kuolleet
Lev Kulešov

Lev Vladimirovitš Kulešov (; 13. tammikuuta (J: 1. tammikuuta) 1899 Tambov, Venäjä – 29. maaliskuuta 1970 Moskova, Neuvostoliitto) oli venäläinen elokuvaohjaaja ja -teoreetikko. Häntä pidetään montaasi-käsitteen isänä. Kulešov opiskeli taidemaalausta Moskovassa vuosina 1914-1916 ja työskenteli jo viimeisenä opintovuotenaan lavastesuunnittelijana Jevgeni Bauerin alaisuudessa. Samaan aikaan hän alkoi kiinnostua myös leikkauksesta ja julkaisi ensimmäisen teoreettisen artikkelin aiheesta vuonna 1918. Samana vuonna syntyi myös ensimmäinen oma ohjaus Projekt inženera Praita (1918), puolituntinen salapoliisitarina. Nuoresta iästään huolimatta Kulešov oli vuonna 1919 perustamassa filmikoulua, jossa hän toimi myös opettajana. Filmipulan vaikeuttamana hänen ensimmäinen varsinainen pitkä elokuva Mr. Westin ihmeelliset seikkailut bolsevikkien maassa (Neobytšainyje prikljutšenija mistera Vesta v strane bolševikov 1924) valmistui vasta vuonna 1924. Teoreetikko pääsi viimein kokeilemaan pitkään hiomiaan ajatuksia myös käytännössä, ja tuloksena oli taiteellisesti merkittävä komedia yhdysvaltalaisen patriootin matkasta Moskovaan. Ura ohjaajana jatkui seuraavina vuosina elokuvilla Kuoleman säde (Lutš smerti 1925) ja Lain mukaan (Po zakonu 1926), joista jälkimmäinen perustui Jack Londonin novelliin. Porvarillista yhteiskuntaa kritisoinut elokuva ei saanut kuitenkaan kiitosta neuvostohallinnolta, sillä elokuvasta ei löydetty tarpeeksi propagandistista sanomaa, ja Kulešov ajautui tulevina vuosina elokuvantekijänä paitsioon. Vuonna 1933 valmistui Kulešovin ensimmäinen äänielokuva Suuri lohduttaja (Veliki utešitel 1933), mutta tämän jälkeen ohjaaja vetäytyi teoreetikoksi ja alan arvostetuksi opettajaksi. Hänen opissaan kävivät muun muassa Vsevolod Pudovkin, Boris Barnet, Sergei Eisenstein ja Sergei Paradžanov. Toisen maailmansodan vuosina Kulešov palasi vielä ohjaajaksi ja nousi vuonna 1944 Moskovan elokuvainstituutin johtajaksi. 1960-luvulla ohjaaja-teoreetikon merkitys huomattiin myös lännessä, ja elokuva-alan veteraani oli viimeisinä vuosinaan tuttu vieras monissa elokuvatapahtumissa. Kopio teoksesta James R. Millar (toim.), Encyclopedia of Russian History, New York: Thomson Gale, 2004, ISBN 0-02-865693-8 == Valikoitu filmografia == * My s Urala (1943) * Kljatva Timura (1942) * Sibirjaki (1940) * Suuri lohduttaja (Veliki utešitel 1933) * Gorizont (1932) * Sorok serdets (1931) * Vesjolaja kanareika (1929) * Lain mukaan (Po zakonu 1926) * Kuoleman säde (Lutš smerti 1925) * Mr. Westin ihmeelliset seikkailut bolsevikkien maassa (Neobytšainyje prikljutšenija mistera Vesta v strane bolševikov 1924) * Na krasnom fronte (1920), dokumentti * Projekt inženera Praita (1918) == Lähteet == Luokka:Neuvostoliittolaiset elokuvaohjaajat Luokka:Elokuvateoreetikot Luokka:Vuonna 1899 syntyneet Luokka:Vuonna 1970 kuolleet
Stanley Wagner

Ulysses Stanley Wagner (2. maaliskuuta 1908 Pueblo, Yhdysvallat - 11\. lokakuuta 2002 Winnipeg) oli kanadalainen jääkiekkoilija ja olympiavoittaja, joka pelasi maalivahtina. Wagner syntyi Coloradossa Yhdysvalloissa, jonne hänen perheensä oli mennyt parantaakseen isän tuberkuloosin. Se ei onnistunut, vaan Stanleyn isä kuoli ennen kuin tämä oli täyttänyt vuoden. Wagner opiskeli Manitoban yliopistossa kirjanpitoa, mutta hän jätti koulun kesken ja meni virkailijaksi Fordille, jotta hän voisi ryhtyä pilotiksi. Wagner oli voittamassa kultaa Lake Placidin olympialaisissa 1932 varamaalivahtina. Hän pelasi turnauksessa yhden ottelun. Wagner oli ollut voittamassa myös amatöörien Kanadan-mestaruuspokaali Allan Cupin Winnipeg Hockey Clubissa 1931. Wagner pääsi olympiavoittonsa jälkeen ilmailualalle ja toimi vuosien ajan lentäjänä sekä johtajana. Hän oli Winnipegin lentoseuran perustajajäseniä ja lähes kuoli 1930-luvun lopussa, kun hänen sytyttimiä kuljettanut lentokoneensa törmäsi veteen Ontariossa. Wagner toimi Transair-yrityksen varapresidenttinä vuoteen 1975 saakka. Hän kuoli halvaukseen vuonna 2002 ja jätti jälkeensä kahden miljoonan dollarin arvoisen kartanon, josta iso osa lahjoitettiin hyväntekeväisyyteen. Wagnerilla ja hänen vaimollaan ei ollut lapsia. Wagner auttoi perustamaan Länsi-Kanadan ilmailumuseota. Manitobassa on Wagnerin kunniaksi nimetty järvi, ja hänet nimettiin Manitoban urheilun kunniagalleriaan 2004. Galleriasta löytyy muun muassa hänen olympiakultamitalinsa. == Lähteet == * Wagnerin profiili sports-reference.com -sivustolla Luokka:Kanadalaiset jääkiekkomaalivahdit Luokka:Kanadalaiset lentäjät Luokka:Kanadalaiset olympiavoittajat Luokka:Jääkiekon maailmanmestarit Luokka:Vuonna 1908 syntyneet Luokka:Vuonna 2002 kuolleet
Mikael Simonsen

Mikael Simonsen (20. marraskuuta 1882 Løgstør - 29\. maaliskuuta 1950 Aarhus) oli tanskalainen soutaja ja olympiamitalisti. Hän edusti seuratasolla kööpenhaminalaista Polyteknisk Roklubia. Simonsen kilpaili Tukholman olympialaisissa 1912 yksiköissä, joissa hän selvisi toiselle kierrokselle, mutta ei lähtenyt matkaan. Hän sousi myös maansa pronssia voittaneessa perämiehellisten nelikkojen joukkueessa. Simonsen voitti yksikkösoudussa Pohjoismaiden-mestaruuden vuosina 1910–1912, 1914 ja 1915. == Lähteet == * Simonsenin profiili sports-reference.com -sivustolla === Viitteet === Luokka:Tanskalaiset soutajat Luokka:Tanskalaiset olympiamitalistit Luokka:Vuonna 1882 syntyneet Luokka:Vuonna 1950 kuolleet
Railo (täsmennyssivu)

railo voi tarkoittaa seuraavia asioita: ==Yleisnimi== * railo, jäässä oleva halkeama ==Sukunimi== * Eino Railo (1884–1948), kirjailija, kirjallisuudentutkija, kirjallisuusarvostelija ja kustantaja * Eemeli Railo (1891–1961), liikemies, vuorineuvos * Erkka Railo (s. 1973), politiikantutkija * Helena Railo (s. 1930), koripalloilija * Helge Railo (1916–2001), arkkitehti * Jussi Railo (1887–1920), toimittaja ja kansanedustaja * Marja Railo (1911–1990), kirjailija * Pekka Railo (1888–1975), apulaiskaupunginjohtaja, kansanedustaja (sd) * Tuomo Railo (s. 1967), tanssija ja koreografi * Uuno Railo (1887–1934), yleisurheilija. ==Muita== * Railo, Siperia-yhtyeen albumi Luokka:Luettelot henkilöistä sukunimen mukaan
A Real Live Tour

A Real Live Tour oli brittiläisen heavy metal-yhtye Iron Maidenin konserttikiertue. Kiertue oli viimeinen, jolla yhtyeen laulajana toimi Bruce Dickinson, sillä hän jätti yhtyeen ja siirtyi soolouralle kiertueen päätyttyä. Dickinsonin korvaajaksi hankittiin Blaze Bayley, mutta Dickinson palasi yhtyeeseen vuonna 1999 yhdessä vuonna 1990 yhtyeen jättäneen kitaristi Adrian Smithin kanssa. == Lähteet == Luokka:Iron Maidenin kiertueet
Kristina Vogel

Kristina Vogel (s. 10. marraskuuta 1990 Leninskoje. Kirgisia) on uransa lopettamaan joutunut saksalainen ratapyöräilijä. Hän on kaksinkertainen olympiavoittaja, 11-kertainen maailmanmestari ja nelinkertainen Euroopan- mestari. Vogelin ura joutui vaakalaudalle huhtikuussa 2009, kun hän törmäsi pyöräillessään pikkubussiin ja lensi auton tuulilasista läpi. Onnettomuudessa häneltä lähti kuusi hammasta, etenkin kasvoihin tuli syviä haavoja ja yksi selkänikamista murtui kummaltakin puolelta niskaa. Myös poskien ja käsien luita murtui. Tuolloin 18 vuoden ikäinen Vogel joutui olemaan sairaalassa neljän viikon ajan, mistä kaksi vuorokautta hän vietti keinotekoisessa koomassa. Päästyään pois sairaalasta Vogel teki kuntoutusjakson aikana määrätietoista työtä toipuakseen kuntoon. Hän pystyikin osallistumaan Tanskassa pidettyihin ratapyöräilyn maailmanmestaruuskilpailuihin 2010. Niissä Vogel sijoittui viidenneksi henkilökohtaisessa kisassa ja kuudenneksi parisprintissä, jossa hänen parinaan oli Miriam Welte. Vogel voitti Melbournessa järjestetyissä ratapyöräilyn maailmanmestaruuskilpailuissa 2012 pronssia keirinissä ja Miriam Welten kanssa MM-kultaa joukkuesprintissä. Samoissa kisoissa Vogel ja Welte tekivät joukkuesprintin maailmanennätyksen ensin karsinnassa ja myöhemmin uudelleen finaalissa. Lontoon olympialaisissa Vogel voitti Welten kanssa joukkuesprintin kultaa kilpailun alun perin voittaneen kiinalaisparin tultua hylätyksi. Rio de Janeiron olympialaisissa hän voitti eräajon kultaa ja joukkuesprintin hopeaa. Minskin MM-kilpailuissa 2013 Vogel sai kultaa joukkuesprintissä ja hopeaa eräajossa. Calissa 2014 hän voitti maailmanmestaruuden eräajossa, keirinissä ja joukkuesprintissä. Saint- Quentin-en-Yvelinesin MM-kilpailuissa 2015 hän voitti eräajon maailmanmestaruuden. Lontoon MM-kilpailuissa 2016 hän voitti keirinin maailmanmestaruuden sekä sai pronssia eräajossa ja joukkuesprintissä. Hongkongin MM-kilpailuissa 2017 hän sai kultaa eräajossa ja keirinissä sekä pronssia joukkuesprintissä. Apeldoornissa 2018 hän voitti eräajon ja joukkuesprintin maailmanmestaruudet. Vogel voitti Euroopan-mestaruuden eräajossa 2013 ja 2017 sekä keirinissä 2014 ja 2017. EM-hopeaa hän on saavuttanut eräajossa 2010, keirinissä 2013 sekä joukkuesprintissä 2013, 2014, 2015 ja 2017. EM-pronssia hän on saanut joukkuesprintissä 2010 ja 2011 sekä eräajossa 2014 ja 2015. Vogel on voittanut myös useita junioreiden maailmanmestaruuksia: 500 metrin aika-ajon, eräajon ja joukkuesprintin 2007 sekä 500 metrin aika-ajon, eräajon ja keirinin 2008. Junioreiden EM- kilpailuissa hän sai kultaa 500 metrin aika-ajossa ja eräajossa sekä pronssia keirinissä 2007. Kesäkuussa 2018 Vogel törmäsi harjoituksissa Cottbusin velodromilla miespyöräilijään ja sai selkäydinvamman ja on halvaantunut vyötäröstään alaspäin. == Lähteet == == Aiheesta muualla == * Kristina Vogelin viralliset sivut Luokka:Saksalaiset ratapyöräilijät Luokka:Saksalaiset olympiavoittajat Luokka:Vuonna 1990 syntyneet Luokka:Elävät henkilöt
Walden Martin

Walden Charles Martin (28. syyskuuta 1891 Grayville, Illinois - marraskuu 1966 Zephyrhills, Florida) oli yhdysvaltalainen pyöräilijä ja olympiamitalisti. Hänen seuransa oli St. Louis Cycling Club. Martin sijoittui Yhdysvaltain olympiakarsinnoissa toiseksi ennen Tukholman kisoja 1912 ja pääsi joukkueeseen mukaan. Hän oli olympialaisissa maantieajon 17. ja oli voittamassa pronssia joukkuekilpailusta. Martin menetti toisen jalkansa pyöräilyonnettomuudessa St. Louis Coliseum -areenalla, ja samassa onnettomuudessa toinen pyöräilijä Frederick Windt menehtyi. Martin jatkoi vielä sen jälkeen kilpailemista puujalan kanssa. == Lähteet == * Martinin profiili sports-reference.com -sivustolla Luokka:Yhdysvaltalaiset maantiepyöräilijät Luokka:Yhdysvaltalaiset ratapyöräilijät Luokka:Yhdysvaltalaiset olympiamitalistit Luokka:Vuonna 1891 syntyneet Luokka:Vuonna 1966 kuolleet
Eikoseenihappo

Eikoseenihappo on kertatyydyttymätön rasvahappo, jonka kemiallinen kaava on C20H38O2, moolimassa 310,51 g/mol, tiheys 0,883 g/ml, leimahduspiste 110 °C ja CAS-numero 5561-99-9. Yhdistettä on löydetty kasviöljyistäcis-11-Eicosenoic acid at Sigma-Aldrich. Eikoseenihappoa esiintyy ainakin maapähkinässä (Arachis hypogaea) ja isoköynnöskrassin siemenissä sekä semiokemikaalina jättiläissaukon (Pteronura brasiliensis) feromonina. Eikoseenihappoa lähinnä muistuttava yhdiste on paulliinihappo, joka on omega-7-rasvahappo. == Lähteet == == Aiheesta muualla == *Eikoseenihappo PubChemissä *ChemBlink: cis-11-Eicosenoic acid *Dr. Duke's Phytochemical and Ethnobotanical Databases: Eicosenoic acid *Pherobase: Semiochemical - gondoic acid Luokka:Rasvahapot
Tabelbala

Tabelbala () on keidasalue ja Béni Abbèsin maakuntaan kuuluva kunta Bécharin ja Tindoufin välillä Algerian lounaisosassa. Siellä on 5 100 asukasta (vuonna 2008). Vuorten ja Erg Er Raouin hiekka-aavikon välissä sijaitsevalla keitaalla on neljä asutusta. Hallinnollinen ja taloudellinen keskus on ranskalaisten siirtomaaisäntien rakentaman linnoituksen ympärille muodostunut Haï El Wasat. Sen vieressä sijaitsee kolme vanhaa kylää eli ksaria: Cheraïa, Zaouia Sidi Zekri ja Makhlouf. Asukkaista noin puolet puhuu songhaikielten pohjoisryhmään kuuluvaa korandjea. Lopuista suurin osa on 1900-luvulla saapuneiden muuttajien jälkeläisiä. Tabelbalasta johtaa noin 70 kilometrin pituinen päällystetty maantie Bécharin ja Tindoufin väliselle valtatielle. Keitaalla harjoitetaan keinokasteluun perustuvaa maanviljelyä. 1800-luvulle saakka se toimi Marokon eteläosan Sijilmasan ja Sahelin alueen Timbuktun välisen karavaanireitin pysähdyspaikkana. ==Lähteet== Luokka:Algerian maantiede
Korandjen kieli

Korandjen kieli on Algeriassa Tabelbalan keitaalla puhuttava songhaikieli. Sen puhujia arvioidaan olevan noin 3 000 henkeä. Korandje kuuluu songhaikielten pohjoisryhmään. Se on myös maantieteellisesti pohjoisin songhaikieli. Kielen rakenne on tyypillinen songhaikielille, mutta sanasto on suurelta osin lainattu berberikielistä ja arabiasta. ==Aiheesta muualla== * Ethnologue: Korandje Luokka:Algerian kielet Luokka:Songhaikielet
The Stereo Love Show

The Stereo Love Show on Edward Mayan esikoisalbumi vuodelta 2011. Albumi sisältää vuonna 2009 julkaistun megahitin "Stereo Love". Singlet "Stereo Love" (2009), "This Is My Life" (2010) ja "Desert Rain" (2011) ovat kaikki nousseet suosioon Euroopan ja Amerikan Dance Charts -listoilla. == Kappaleet == #Stereo Love (feat. Vika Jigulina) #Close to Me (feat. Eda) #Next Door (feat. Deya) #This Is My Life (feat. Vika Jigulina) #Twinheart (feat. Deya) #Every Night (feat. Vika Jigulina) #Desert Rain (feat. Vika Jigulina) #Back Home (feat. Deya) #Out of Love (feat. Thania) #Say My Name (feat. Vika Jigulina) == Aiheesta muualla == * The Stereo Love Show discogs.com -sivustolla Luokka:Vuoden 2011 esikoisalbumit Luokka:Romanialaiset albumit
Lucjan Żeligowski

Lucjan Żeligowski (7. lokakuuta 1865 – 9. heinäkuuta 1947) oli puolalainen kenraali, joka otti osaa muun muassa ensimmäiseen maailmansotaan ja Puolan–Neuvosto-Venäjän sotaan. Hänet tunnetaan myös lyhytikäisen Keski- Liettuan tasavallan johtajana. ==Elämäkerta== Lucjan Żeligowski syntyi vuonna 1865 Oszmianassa. Hänen isänsä oli tammikuun kansannousun veteraani. Lucjan liittyi kuitenkin itse Venäjän armeijaan vuonna 1885 ja valmistui upseerikoulusta Riiasta vuonna 1888. Hän otti osaa Venäjän–Japanin sotaan ja ensimmäiseen maailmansotaan sen alettua vuonna 1914. Hän palasi Puolaan vuonna 1919 ja komensi armeijakuntaa Minskin alueella vuodesta 1920. Saman vuoden lokakuussa hän järjesti komentamansa divisioonan kapinan, valtasi Liettualle kuuluneen Vilnan alueen ja julisti sen itsenäiseksi Keski-Liettuan tasavallaksi. Kapinasta oli sovittu aiemmin Józef Piłsudskin kanssa, vaikkakin hän ei virallisesti ollut tekemisissä kapinan kanssa. Tasavalta liitettiin vuonna 1922 kansanäänestyksen jälkeen Puolaan. Vuodesta 1921 vuoteen 1925 Żeligowski toimi Puolan armeijan tarkastajana. Hän oli ylennyt vuonna 1923 kenraaliluutnantiksi ja toimi puolustusministerinä Aleksander Skrzyńskin hallituksessa marraskuusta 1925 toukokuuhun 1926. Virassaan hän nosti Piłsudskille uskollisia henkilöitä tärkeisiin virkoihin, minkä takia hän osasi varautua Piłsudskin vuoden 1926 vallankaappaukseen. Skrzyńskin hallituksen kaaduttua Żeligowski jatkoi taas armeijan tarkastajana ja vallankaappauksen jälkeen hän johti armeijan puhdistustoimia. Hän jäi eläkkeelle vuonna 1927. 210px|thumb|vasen|Żeligowskin hauta. Żeligowski palasi kuitenkin politiikkaan vuonna 1935 ja nousi kansanedustajaksi. Hän johti parlamentin asevoimien komiteaa joulukuuhun 1937, jolloin hän erosi jouduttuaan erimielisyyksiin Edward Rydz-Śmigłyn kanssa. Saksan hyökättyä Puolaan syyskuussa 1939 Żeligowskin onnistui paeta länteen, ja hän liittyi Lontoossa toimineen pakolaishallituksen toimintaan. Sodan jälkeen hän asettui asumaan Lontooseen. Hänen kuoltuaan vuonna 1947 hänen ruumiinsa kuljetettiin haudattavaksi Puolaan, joss hänet on haudattu Powązkin sotilashautausmaalle. ==Teokset== *Wojna wroku 1920: Wspomnienia i rozwaÿzania, Żeligowskin muistelmat. ==Lähteet== == Aiheesta muualla == Luokka:Vuonna 1865 syntyneet Luokka:Vuonna 1947 kuolleet Luokka:Puolalaiset kenraalit
Oscar (jalkapalloilija)

Oscar dos Santos Emboaba Júnior, joka tunnetaan paremmin nimellä Oscar (s. 9. syyskuuta 1991 Americana, São Paulon osavaltio, Brasilia) on brasilialainen jalkapalloilija, pelipaikaltaan hyökkäävä keskikenttäpelaaja. Hän edustaa kiinalaisjoukkue Shanghai SIPG:tä. Oscar käyttää Adidaksen Predator LZ- jalkapallokenkiä. == Seuraura == Oscar syntyi Americanassa, jossa aloitti jalkapalloilun União Barbarensen junioriakatemiassa. Hän vakuutti jo varhaisella iällä kykyjenetsijät ja liittyi suurseura São Paulo FC:hen 13-vuotiaana vuonna 2004. Hän teki ammattilaisdebyyttinsä vuonna 2008 ja pelasi seuraavana vuonna 11 ottelua edustusjoukkueessa vain 17-vuotiaana. Oscar siirtyi Kiinaa edeltävään seuraansa Chelseaan brasilialaisesta Internacionalista, jossa hän löi itsensä läpi. Chelseassa hän pelasi vuosina 2012–2016 tehden 203:ssa ottelussaan 38 maalia. == Yksityiselämä == Oscar meni naimisiin lapsuuden tuttunsa Ludmilan kanssa joulukuussa vuonna 2011. Parilla on yksi tytär, Jùlia, joka syntyi 5. heinäkuuta 2014. Oscarilla on kaksi siskoa, Danielle ja Gabrielle. Oscar on katolilainen ja rukoilee aina ennen ottelua rentoutuakseen ja saadakseen itsevarmuutta pelaamiseen. == Lähteet == * * === Viitteet === == Aiheesta muualla == Luokka:Brasilialaiset jalkapalloilijat Luokka:Vuonna 1991 syntyneet Luokka:Brasilialaiset olympiamitalistit Luokka:Elävät henkilöt
Sutenööriskeidaa

Sutenööriskeidaa on K.V.N & Lobo:n 25. kesäkuuta 2012 julkaistu tuottajakasetti-EP. Kasetilla vierailee muun muassa Jodarok, Notkea Rotta sekä SMC Lähiörotat. Julkaisijana toimii Freaky Beats Productions ja se julkaistiin vain c-kasettina sisältäen MP3-latauskoodin. == Kappaleet == A-puoli: # # # # B-puoli: # # # == Aiheesta muualla == * Tietoa albumista Basso.fi -sivustolla Luokka:K.V.N:n & Lobon albumit Luokka:K.V.N:n & Lobon tuottamat albumit Luokka:Vuoden 2012 EP:t
Haloo!-lehti

Haloo!-lehti oli vuosina 1988–2009 ilmestynyt suomalainen pornolehti, joka ilmestyi kuudesti vuodessa. Lehti oli suunnattu erityisesti pariskunnille, ja se sisälsi kuvien lisäksi artikkeleja esimerkiksi seksiteollisuudesta ja seksuaalisuudesta. Haloo! pyrki käyttämään myös naiskirjoittajia ja toteuttamaan artikkelit niin, että ne sopivat myös naislukijoiden näkökulmaan. Lehden päätoimittaja oli Timo Korppi. == Lähteet == Luokka:Suomalaiset pornolehdet